**UNITATEA DE INVATAMANT**

## FIŞA POSTULUI

**pentru funcţia de fochist**

Anexă la Contractul individual de muncă

**Numele şi prenumele**

Cerinţele legale ale postului: ..............................

Program de lucru: zilnic de la orele 7,00 la orele 19,00/ 19,00 -7,00 , **pentru perioada de iarnă /**  pentru restul anului**( pe perioada funcționării cantinei)** programul este 7,00 – 19,00, cu pauză de masă de 15 minute din timpul programului de lucru conform C.C.M.U.S.A.Î.P.

**Relaţii de serviciu:**

Ierarhice: este subordonat directorului, directorului adjunct şi administratorului.

Colaborează cu tot personalul muncitor.

**Sarcini de serviciu:**

1. efectuarea lucrărilor de reparaţii interioare cât şi exterioare la toate corpurile clădirii;
2. igienizarea spaţiilor de învăţământ, a holurilor şi a grupurilor sanitare prin lucrări de zugrăveli şi vopsitorie şi eventual completarea placajelor din faianţă acolo unde este cazul;
3. orice lucrări de intervenţie (reparaţii) când este cazul;
4. executarea lucrărilor din alte sectoare în limita competenţei în funcţie de nevoile instituţie.

În perioadele de vârf va avea şi următoarele sarcini:

1. preia toată instalaţia de încălzire şi o menţine în stare de funcţionare;

1. verifică permanent instalaţiile din toate sectoarele şi remediază orice avarie sesizată;
2. efectuează şi alte lucrări de întreţinere sau reparaţii din alte sectoare de activitate în funcţie de eventualele calificări suplimentare pentru care este atestat;

4. respectă normele PSI şi de protecţie a muncii.

**Scopul postului ,activitati principale si responsabilitati :**

Ocupaţia de fochist se referă la totalitatea competenţelor tehnice şi organizatorice care permit exploatarea în condiţii de securitate a cazanelor şi implică cunoştinţe şi abilităţi deosebite privind operarea şi supravegherea funcţionării cazanelor de abur, apă fierbinte, apă caldă şi abur de joasă presiune precum şi a supraîncălzitoarelor şi economizoarelor independente, denumite în continuare „cazane”.

Fochistul trebuie să opereze, să supravegheze cazanele şi să intervină cu promptitudine, prin acţiuni specifice şi în limitele de competenţă, asupra cauzelor care pot produce funcţionarea anormală sau avarii ale cazanului.

Acest lucru presupune o activitate complexă, care depinde de foarte mulţi factori cum sunt:

tipul cazanului şi a instalaţiilor auxiliare,

diversitatea operaţiilor care trebuie executate în cadrul limitelor de competenţă,

multitudinea cunoştinţelor tehnice pe care trebuie să le dobândească,

profesionalismul în activitate,

aplicarea normelor de protecţia muncii,

PSI şi a prescripţiilor tehnice ISCIR,

protecţia mediului înconjurător, etc.

**Competenţe fundamentale**

1. Comunicarea interpersonală

2. Perfecţionarea pregătirii profesionale

3. Lucrul în echipă

Competenţe generale pe domeniul de activitate

1. Aplicarea NPM, PSI şi a prescripţiilor tehnice ISCIR

2. Completarea documentelor

Competenţe specifice ocupaţiei

1. Pregătirea cazanului pentru pornire

2. Pornirea cazanului

3. Exploatarea cazanului

4. Oprirea, răcirea şi golirea cazanului

5.Semnalizarea defecţiunilor apărute

**Perfecţionarea pregătirii profesionale**

1 Evaluarea nivelului de pregătire se identifică permanent prin raportare la cerinţele tehnice din domeniu.

2 Necesarul de pregătire este evaluat corect, prin compararea nivelului propriu cu progresul tehnic din domeniu.

3. Instruirea asigură nivelul de cunoştinţe cerut de progresul tehnic din domeniu.

3.3 Evaluarea rezultatelor instruirii dovedeşte însuşirea corectă a cunoştinţelor predate şi capacitatea de a le aplica la locul de muncă.

**Activităţi/sarcini specifice echipei cu care lucreaza fochistul:**

- curăţenia la locul de muncă;

- întreţinerea uneltelor şi echipamentelor specifice;

- pornirea cazanului;

- oprirea, răcirea şi golirea cazanului;

- activităţile privind reviziile tehnice periodice;

- aplicarea normelor de PM, PSI şi prescripţii tehnice ISCIR, aplicabile.

Mijloace de primă intervenţie pentru PSI: stingătoare cu praf şi CO2;

.**Cunoştinţele necesare:**

- NPM şi NPSI (generale şi specifice locului de muncă);

- instrucţiuni de exploatare şi întreţinere a cazanelor;

- prescripţii tehnice ISCIR.

1. Preia şi verifică registrul de supraveghere a funcţionării cazanului

1.1 Registrul de supraveghere a funcţionării cazanului este preluat corect de la fochistul din schimbul anterior şi verificat cu atenţie.

1.2 Eventualele neclarităţi referitoare la parametrii cazanului sunt lămurite pe loc.

2. Completează registrul de supraveghere a funcţionării cazanului

2.1 Registrul de supraveghere este completat corect, respectând metodologia şi instrucţiunile de completare din prescripţiile tehnice ISCIR, aplicabile.

2.2 Registrul de supraveghere este completat clar şi citeţ.

2.3 Datele înscrise sunt exacte şi complete.

3. Întocmeşte rapoarte

3.1 Rapoartele referitoare la evenimentele deosebite petrecute în timpul efectuării serviciului sunt complete şi conţin toate informaţiile necesare.

3.2 Rapoartele sunt redactate într-un limbaj clar şi concis.

3.3 Rapoartele sunt întocmite la termenele cerute.

**Tipuri de documente**:

- registrul de supraveghere a cazanului;

- registrul de evidenţă a reparaţiilor cazanului;

- rapoarte privind alte evenimente petrecute în timpul serviciului;

Date care se scriu obligatoriu în registrul de supraveghere:

- starea tehnică a cazanului şi a instalaţiilor auxiliare;

- orele la care se efectuează operaţiile de verificare;

- ora de aprindere şi stingere a cazanului;

- parametrii cazanului (presiuni, temperaturi, debite, nivelul şi calitatea apei etc.)

**Pregătirea cazanului pentru pornire**

Aceasta constă într-o serie de activităţi (verificare, umplere cu apă, ventilare) care pregătesc cazanul pentru o pornire sigură şi fără riscuri.

Activitatea fochistului presupune un bun nivel al cunoştinţelor referitoare la schema tehnologică şi funcţionarea cazanului şi a instalaţiilor auxiliare precum şi bune aptitudini anticipative şi atenţie.

1. **Verifică cazanul**

1.1 Informaţiile privind starea tehnică a cazanului, consemnate în registrul de supraveghere a funcţionării cazanului, sunt identificate corect şi analizate la preluarea schimbului.

1.2 Verificarea stării tehnice a cazanului, a instalaţiilor auxiliare, a armăturilor şi a dispozitivelor de securitate se face prin compararea datelor/informaţiilor din raportul de tură cu observaţiile directe;

1.3 Întreţinerea zilnică a cazanului şi a instalaţiilor auxiliare, este efectuată cu grijă şi atenţie, conform instrucţiunilor de exploatare şi a prevederilor prescripţiilor tehnice ISCIR în vigoare.

1.4 Eventualele defecţiuni constatate şi care sunt în sarcina fochistului sunt remediate imediat, folosind sculele şi materialele din dotare.

**Datele din registrul de supraveghere a funcţionării cazanului se referă la:**

- starea tehnică a cazanului şi a instalaţiilor auxiliare;

- orele la care efectuează operaţiile de verificare;

- ora de aprindere şi stingere a cazanului;

Parametrii tehnici impuşi cazanului: presiuni, temperaturi, debite, nivelul şi calitatea apei etc.

Tipuri de cazane: de abur, de apă fierbinte, de apă caldă, de abur de joasă presiune, supraîncălzitoare şi economizoare independente.

 Riscuri care pot apare în timpul manevrelor de pornire ale cazanului:

- riscuri de explozie sau incendiu datorate ventilării insuficiente;

- riscuri datorate întreruperii alimentării cu energie electrică;

- riscuri datorate întreruperii alimentării cu combustibil;

- riscuri datorate întreruperii alimentării cu apă a cazanului;

**Exploatarea cazanului**

1. Verifică şi supraveghează funcţionarea cazanului şi a instalaţiilor anexe

1.1 Supraveghează cu atenţie starea cazanului, a instalaţiilor auxiliare şi a sistemului de automatizare, respectând cu stricteţe regimul de exploatare stabilit în instrucţiunile de exploatare şi prescripţiile tehnice ISCIR.

1.2 Examinează prin observaţie directă starea focarului din punct de vedere al integrităţii părţilor componente, conform prevederilor prescripţiilor tehnice ISCIR.

1.3 Buna funcţionare a aparatelor de măsurare directă a parametrilor tehnologici este verificată permanent, prin compararea indicaţiilor acestora cu parametrii înregistraţi de aparatele cu acţiune indirectă.

1.4 Supapele de siguranţă şi dispozitivele de alimentare cu apă sunt verificate la intervalele stabilite în instrucţiunile de exploatare.

1.5 Purjarea periodică a cazanului se face la intervalele şi cu durata stabilite în instrucţiunile de exploatare şi cu respectarea prevederilor prescripţiilor tehnice ISCIR.

1.7 Aparatura de măsurare şi control, de protecţie, de monitorizare şi reglare automată a parametrilor de funcţionare este urmărită la intervalele stabilite, conform instrucţiunilor de exploatare.

1.8 Debitul agentului termic este reglat în funcţie de combustibilul utilizat, aer şi tiraj, conform instrucţiunilor de exploatare şi întreţinere.

1.9 Debitul de combustibil este reglat în raport cu parametrii impuşi ai agentului termic, conform instrucţiunilor de exploatare.

2. **Opreşte cazanul în situaţii de urgenţă sau avarii**

2.1 Cazanul este oprit imediat, în cazul apariţiei situaţiilor de urgenţă sau avarie constatate vizual, sau la apariţia semnalelor de alarmă emise de la panoul de automatizare.

2.2 Oprirea cazanului este anunţată imediat şefilor ierarhici şi consemnată în registrul de supraveghere.

2.3 Cazurile de avarie, care determină oprirea din funcţiune a cazanului, sunt anunţate cu operativitate la echipa de intervenţii şi la ISCIR–INSPECT-IT.

În timpul funcţionării cazanului, fochistul urmăreşte:

- menţinerea nivelului normal al apei în cazan;

- menţinerea presiunii nominale a aburului;

- menţinerea temperaturii nominale a aburului supraîncălzit şi a apei de alimentare;

- funcţionarea normală a arzătoarelor;

- funcţionarea normală a aparatelor de măsură şi control, de protecţie, de monitorizare şi de reglare automată precum şi a armăturilor de siguranţă;

Oprirea imediată a cazanului din funcţiune se face atunci când:

- nivelul apei a scăzut sub cel minim şi continuă să scadă;

- nivelul apei nu se mai vede prin vizorul sticlei de nivel;

- debitul apei de alimentare scade sub limita minimă de securitate;

- dispozitivele de alimentare cu apă sunt defecte;

- nivelul apei depăşeşte limita superioară a sticlei de nivel şi după purjarea cazanului;

- s-au produs crăpături sau dărâmături la zidăria focarului sau cazanului;

- s-a produs o explozie de gaze în focarul cazanului;

- la stingerea accidentală a focului în camera de ardere.

**Oprirea, răcirea şi golirea cazanului**

1. Scoate cazanul din funcţiune

1.1 Opreşte alimentarea cu combustibil a cazanului.

1.2 Opreşte ventilatoarele la timpul prevăzut în instrucţiunile de exploatare şi procedurile de lucru.

1.3 Menţine nivelul apei la valoarea normală, prin acţionarea manuală a robinetelor, urmărind atingerea parametrului optim indicat de manometrul de pe circuitul de golire, conform instrucţiunilor de exploatare.

1.4 Asigură temperatura corespunzătoare a supraîncălzitorului, prin deschiderea robinetelor de eşapare în atmosferă, conform instrucţiunilor de exploatare.

1.5 Decuplează cazanul de la reţea, conform procedurii de lucru.

2. Răceşte cazanul

2.1 Asigură răcirea suprafeţelor de încălzire prin ventilaţie naturală, deschizând uşile de vizitare, în timp optim, conform procedurii de lucru.

2.2 Răcirea se face în timpul optim, conform procedurii de lucru.

3.Goleşte cazanul

3.1 Asigură presiunea minimă în cazan, prin deschiderea robinetelor de aerisire, conform procedurii de lucru.

3.2 Execută golirea cazanului, în funcţie de temperatura optimă a apei, conform procedurii de lucru.

3.3 Goleşte cazanul de apă după un timp stabilit, conform procedurii de lucru.

4. Pregăteşte cazanul pentru reviziile tehnice periodice

4.1 Cazanul este izolat pe circuitele de abur, apă de purjare, combustibil etc., prin flanşe oarbe, cu  circuitului de golire.

4.2 Depunerile mecanice şi funinginea sunt curăţate mecanic din focar şi de pe suprafeţele metalice şi îndepărtate cu grijă.

4.3 Înainte de sosirea inspectorului de specialitate al ISCIR–INSPECT IT care participă la încercarea la presiune hidraulică la rece, cazanul trebuie supus la o încercare la presiune nominală, pentru înlăturarea eventualelor neetanşeităţi. Această procedură este înscrisă în instrucţiunile de exploatare a cazanului.

Operaţiile se execută atât în situaţii accidentale cât şi în vederea efectuării reviziilor tehnice periodice.

Operaţiile se execută individual sau, după caz, în echipă;

Combustibilul utilizat poate fi: gazos, lichid, solid (praf de cărbune);

Reglările se fac automat sau manual;

Agentul termic este apă caldă sau abur.

**Semnalarea defecţiunilor apărute**

1. Analizează defecţiunea apărută

1.1 Defecţiunea apărută este identificată şi localizată cu rapiditate, luând în consideraţie semnalele specifice.

1.2 Cauzele şi efectele care au produs defecţiunea sunt identificate rapid şi cu precizie.

1.3 Şeful ierarhic şi echipa de intervenţii şi reparaţii sunt informaţi operativ despre defecţiunea constatată şi se solicită intervenţia imediată.

1.4 Defectele apărute şi intervenţiile executate sunt consemnate corect şi complet în registrul de supraveghere.

2. **Adoptă măsuri de urgenţă**

2.1 Aplică măsuri de izolare, protecţie şi/sau asigurare a circuitelor tehnologice afectate de defecţiunea constatată.

2.2 Asigură cu promptitudine măsuri de prim ajutor în cazul în care defecţiunea apărută a produs accidentarea unor persoane.

2.4. Aplică măsurile corespunzătoare de PSI în cazul în care defecţiunea produsă a provocat incendii sau explozii.

  În funcţie de nevoile specifice ale unităţii salariatul se obligă să îndeplinească şi alte sarcini repartizate de conducerea unităţii în condiţiile legii.

**Răspunderea disciplinară**

Neîndeplinirea sau îndeplinirea necorespunzătoare a sarcinilor de serviciu stabilite prin prezenta fişă a postului, atrage după sine sancţionarea legală.

***Criterii de evaluare:*** sunt precizate în fisa de evaluare conform sarcinilor specificate in fisa postului.

**DIRECTOR, DIRECTOR ADJUNCT, ADMINISTRATOR PATRIMONIU,**

Am luat la cunoştinţă şi am

Data: \_\_\_\_\_\_\_\_\_\_\_\_\_\_\_ primit un exemplar din fişa postului. **FOCHIST**,